text:
 7.2.2017
 BG
 Официален вестник на Европейския съюз
 L 32/1
 РЕГЛАМЕНТ ЗА ИЗПЪЛНЕНИЕ (ЕС) 2017/199 НА СЪВЕТА
 от 6 февруари 2017 година
 за прилагане на член 9, параграф 5 от Регламент (ЕО) No 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 5 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 юли 2005 г. Съветът прие Регламент (ЕО) No 1183/2005.
 (2)
 На 13 и 19 октомври 2016 г. Комитетът на Съвета за сигурност на ООН, създаден съгласно Резолюция 1533 (2004) на Съвета за сигурност на ООН, актуализира идентификационните данни, отнасящи се до двадесет и едно лица и образувания, подлежащи на ограничителни мерки.
 (3)
 Поради това приложение I към Регламент (ЕО) No 1183/2005 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 1183/2005 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 февруари 2017 година.
 За Съвета
 Председател
 F. MOGHERINI
 (1) ОВ L 193, 23.7.2005 г., стр. 1.
 ПРИЛОЖЕНИЕ
 Вписванията за изброените по-долу лица и образувания се заменят със следните вписвания:
 „а) Списък на лицата, посочени в членове 2 и 2а.
 1. Eric BADEGE
 Дата на раждане: 1971 г.
 Гражданство: Конгоанец.
 Дата на посочване от ООН: 31 декември 2012 г.
 Адрес: Руанда (към началото на 2016 г.)
 Други сведения: Той бяга в Руанда през март 2013 г. и все още пребивава там към началото на 2016 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Eric Badege е бил подполковник и координатор за М23 в Masisi и е командвал някои операции, дестабилизирали части от територията Masisi, провинция Северно Киву. Като военен командир на М23 Badege е бил отговорен за тежки нарушения, включващи действия, насочени към деца или жени в ситуации на въоръжен конфликт. След май 2012 г. Raia Mutomboki, под командването на М23, са убили стотици граждани по време на серия координирани нападения. През август 2012 г. Badege е извършил съвместни нападения, включващи произволни убийства на граждани. Тези нападения са били организирани съвместно от Badege и от полковник Makoma Semivumbi Jacques. Според твърдения на бивши бойци от М23 ръководители на М23 безцеремонно са екзекутирали десетки деца, които са се опитали да избягат, след като са били наети като деца войници в М23.
 Според доклада на организацията „Human Rights Watch“ (HRW) от 11 септември 2012 г., руандец


text:
на 18 години, избягал, след като е бил насилствено нает в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 в присъствието на останалите наемници. Съгласно тези твърдения командирът на М23, който е разпоредил убийството на момчето, посочил пред останалите наемници „[той] искаше да ни изостави“ като обяснение за причината за убийството. В доклада се посочва също, че според твърденията на очевидци най-малко тридесет и трима нови наемници и други бойци на М23 са били безцеремонно екзекутирани, когато са се опитали да избягат. Някои от тях са били вързани и застреляни в присъствието на други наемници като пример за наказанието, което биха могли да получат. Един от младите наемници е разказал пред HRW: „[когато бяхме в М23, те казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях биваха открити и незабавно намираха смъртта си“.
 Badege е избягал в Руанда през март 2013 г. и пребивава там към началото на 2016 г.
 2. Frank Kakolele BWAMBALE
 (известен още като: a) FRANK KAKORERE, б) FRANK KAKORERE BWAMBALE, в) AIGLE BLANC (Белия орел)
 Длъжност/Чин: генерал от FARDC.
 Гражданство: Конгоанец.
 Дата на посочване от ООН: 1 ноември 2005 г.
 Адрес: Киншаса, Демократична република Конго (от юни 2016 г.)
 Други сведения: Напуска CNDP през януари 2008 г. Към юни 2011 г. пребивава в Киншаса. От 2010 г. Kakolele участва в дейности привидно от името на правителствената програма на ДРК за стабилизация и възстановяване на бившите зони на въоръжен конфликт („Programme de Stabilisation et Reconstruction des Zones Sortant des Conflits Armés“ — STAREC), включително участие в мисия на STAREC в Goma и Beni през март 2011 г. Властите на ДРК го арестуват през декември 2013 г. в Beni, провинция Северно Киву, поради твърдения, че блокира процеса на разоръжаване, демобилизация и реинтеграция. Напуска ДРК и живее в Кения известно време преди да бъде призован обратно от правителството на ДРК да съдейства по отношение на ситуацията в територията Beni. Арестуван е през октомври 2015 г. в района на Mambasa поради твърдения, че подкрепя въоръжен отряд „Май-Май“, но не са му предявени обвинения и към юни 2016 г. живее в Киншаса.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Frank Kakolele Bwambale е бил ръководител на RCD-ML, който е упражнявал влияние върху политиката и е осъществявал командването и контрола над дейността на силите на RCD-ML, една от въоръжените групировки и милиции, посочени в точка 20 от Резолюция 1493 (2003), отговорни за трафик на оръжие в нарушение на оръжейното ембарго. Напуснал CNDP през януари 2008 г. Считано от 2010 г. Kakolele е участвал в дейности привидно от името на правителствената програма на ДРК за стабилизация и възстановяване на бившите зони на въоръжен конфликт („Programme de Stabilisation et Reconstruction des Zones Sortant des Conflits Armés“ — STAREC), включително участие

type: legislation

jurisdiction: EU


text:
в мисия на STAREC в Goma и Beni през март 2011 г.
 Напуснал е ДРК и е живял в Кения известно време преди да бъде призован обратно от правителството на ДРК да съдейства по отношение на ситуацията в територията Beni. Арестуван е през октомври 2015 г. близо до Mambasa поради твърдения, че подкрепя въоръжен отряд „Май-Май“, но не са му били предявени обвинения. Към юни 2016 г. Kakolele живее в Киншаса.
 3. Gaston IYAMUREMYE
 (известен още като: a) Byiringiro Victor Rumuli, б) Victor Rumuri, в) Michel Byiringiro, г) Rumuli)
 Длъжност/Чин: а) временен председател на Демократичните сили за освобождение на Руанда (FDLR), б) първи заместник-председател на FDLR-FOCA; в) генерал-майор от FDLR-FOCA
 Адрес: провинция Северно Киву, Демократична република Конго (към юни 2016 г.)
 Дата на раждане: 1948 г.
 Място на раждане: a) област Musanze (Северна провинция), Руанда б) Ruhengeri, Руанда.
 Гражданство: Руандец.
 Дата на посочване от ООН: 1 декември 2010 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Gaston Iyamuremye е първи заместник-председател на FDLR, както и временен председател. Той притежава и ранг генерал-майор във въоръженото крило на FDLR, наречено FOCA. Към юни 2016 г. Iyamuremye се намира в провинция Северно Киву в Демократична република Конго.
 4. Innocent KAINA
 (известен още като: а) полковник Innocent KAINA, б) India Queen (Индийската кралица)
 Длъжност/Чин: бивш заместник-командир на M23
 Адрес: Уганда (към началото на 2016 г.)
 Дата на раждане: ноември 1973 г.
 Място на раждане: Bunagana, територия Rutshuru, Демократична република Конго.
 Дата на посочване от ООН: 30 ноември 2012 г.
 Други сведения: Става заместник-командир на M23 след бягството на фракцията на Bosco Taganda в Руанда през март 2013 г. Бяга в Уганда през ноември 2013 г. В Уганда към началото на 2016 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Innocent Kaina е бил командир на сектор, а след това заместник-командир на „Mouvement du 23 Mars“ (M23). Извършил е тежки нарушения на международното право и правата на човека и носи отговорност за такива нарушения. През юли 2007 г. Гарнизонният военен съд в Киншаса призна Kaina за виновен за престъпления против човечеството, извършени в област Ituri между май 2003 г. и декември 2005 г. Освободен през 2009 г. като част от мирното споразумение между конгоанското правителство и CNDP. В рамките на FARDC през 2009 г. носи вината за екзекуции, отвличания и осакатявания в територията Masisi. Като командир, подчинен на генерал Taganda, той е инициатор на бунта на бивши бойци от CNDP в територията Rutshuru през април 2012 г. Осигурява сигурността на бунтовниците извън Masisi. Между май и август 2012 г. следи за набирането и обучението на над 150 деца за бунта на М23, като разстрелва момчетата, опитали да избягат. През юли 2012 г. пътува до Berunda и Degho с цел мобилизация и набиране на бойци за М23. Kaina бяга в Уганда през ноември 2013 г. и все още пребивава там към началото на 2016 г.
 6. Germain KATANGA
 Гражданство: Конгоанец.
 Дата на раждане: 28 април 1978 г.
 Място


text:
на раждане: Mambasa, провинция Ituri, Демократична република Конго.
 Адрес: Демократична република Конго (в затвора)
 Дата на посочване от ООН: 1 ноември 2005 г.
 Други сведения: През декември 2004 г. е повишен в чин генерал от FARDC. Предаден от правителството на ДРК на Международния наказателен съд на 18 октомври 2007 г. На 23 май 2014 г. първоначално е осъден от Международния наказателен съд на 12 години лишаване от свобода за военни престъпления и престъпления против човечеството, като впоследствие апелативният състав на Международния наказателен съд намалява присъдата му и определя, че излежаването на присъдата на Katanga следва да приключи на 18 януари 2016 г. Въпреки че е задържан в Нидерландия за времетраенето на съдебния процес, Katanga е прехвърлен в затвор в ДРК през декември 2015 г. и срещу него са предявени обвинения за други престъпления, извършени преди това в Ituri.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Germain Katanga е бил командирът на FRPI. Участвал е в трансфер на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца в Ituri от 2002 до 2003 г. През декември 2004 г. е повишен в чин генерал от FARDC. Предаден от правителството на ДРК на Международния наказателен съд на 18 октомври 2007 г. На 23 май 2014 г. първоначално е осъден от Международния наказателен съд на 12 години лишаване от свобода за военни престъпления и престъпления против човечеството, като впоследствие апелативният състав на Международния наказателен съд намалява присъдата му и определя, че излежаването на присъдата му следва да приключи на 18 януари 2016 г. Въпреки че е задържан в Нидерландия за времетраенето на съдебния процес, Katanga е прехвърлен в затвор в ДРК през декември 2015 г. и срещу него са предявени обвинения за престъпления, извършени преди това в Ituri.
 7. Thomas LUBANGA
 Място на раждане: Ituri, Демократична република Конго.
 Гражданство: Конгоанец.
 Адрес: Демократична република Конго (в затвора)
 Дата на посочване от ООН: 1 ноември 2005 г.
 Други сведения: Арестуван в Киншаса през март 2005 г. поради участието на UPC/L в нарушения на правата на човека. Предаден на Международния наказателен съд на 17 март 2006 г. Осъден от Международния наказателен съд през март 2012 г. на 14 години лишаване от свобода. На 1 декември 2014 г. апелативните съдии на Международния наказателен съд потвърждават осъдителната присъда на Lubanga и наложеното наказание. Прехвърлен в затвор в ДРК на 19 декември 2015 г. за излежаване на постановената му присъда лишаване от свобода.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Thomas Lubanga е бил председател на UPC/L, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца в Ituri от 2002 до


text:
2003 г. Арестуван е в Киншаса през март 2005 г. поради участието на UPC/L в нарушения на правата на човека и е предаден на Международния наказателен съд от властите на ДРК на 17 март 2006 г. Осъден е от Международния наказателен съд през март 2012 г. на 14 години лишаване от свобода. На 1 декември 2014 г. апелативните съдии на Международния наказателен съд потвърждават осъдителната присъда и наложеното наказание. Прехвърлен е в затвор в ДРК на 19 декември 2015 г. за излежаване на постановената му присъда лишаване от свобода.
 9. Khawa Panga MANDRO
 (известен още като: a) Kawa Panga, б) Kawa Panga Mandro, в) Kawa Mandro, г) Yves Andoul Karim, д) Mandro Panga Kahwa, е) Yves Khawa Panga Mandro, ж) Chief Kahwa, з) Kawa)
 Дата на раждане: 20 август 1973 г.
 Място на раждане: Bunia, Демократична република Конго.
 Адрес: Уганда (към май 2016 г.)
 Гражданство: Конгоанец.
 Дата на посочване от ООН: 1 ноември 2005 г.
 Други сведения: Пратен в затвора в Bunia през април 2005 г. за саботиране на мирния процес в Ituri. Арестуван от конгоанските власти през октомври 2005 г., оправдан от Апелативния съд в Kisangani, впоследствие предаден на съдебните власти в Киншаса по нови обвинения в престъпления против човечеството, военни престъпления, убийство, квалифицирано нападение и телесна повреда. През август 2014 г. военен съд на ДРК в Kisangani го признава за виновен за военни престъпления и престъпления против човечеството и го осъжда на девет години лишаване от свобода, като го осъжда да заплати около 85 000 щатски долара на жертвите си. Излежава присъдата си и към май 2016 г. живее в Уганда.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Khawa Panga Mandro е бил председател на PUSIC (Партия за единство и опазване на териториалната цялост на Конго), една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца от 2001 до 2002 г. Пратен е в затвора в Bunia през април 2005 г. за саботиране на мирния процес в Ituri. Арестуван е от конгоанските властите през октомври 2005 г., оправдан е от Апелативния съд в Kisangani и впоследствие е предаден на съдебните власти в Киншаса по нови обвинения в престъпления против човечеството, военни престъпления, убийство, квалифицирано нападение и телесна повреда. През август 2014 г. военен съд на ДРК в Kisangani го признава за виновен за военни престъпления и престъпления против човечеството и го осъжда на девет години лишаване от свобода, като го осъжда да заплати около 85 000 щатски долара на жертвите си. Излежава присъдата си и към май 2016 г. живее в Уганда.
 10. Callixte MBARUSHIMANA
 Длъжност/Чин: изпълнителен секретар на FDLR
 Дата на раждане: 24 юли 1963 г.
 Място на раждане: Ndusu/Ruhengeri, Северна провинция, Руанда.
 Гражданство: Руандец.
 Дата на посочване от ООН: 3 март 2009 г.
 Други сведения: Арестуван в Париж


text:
на 3 октомври 2010 г. по заповед на Международния наказателен съд за военни престъпления и за престъпления против човечеството, извършени от части на FDLR в провинциите Киву през 2009 г. Прехвърлен в Хага на 25 януари 2011 г. и освободен от Международния наказателен съд в края на 2011 г. Избран за изпълнителен секретар на FDLR на 29 ноември 2014 г. за мандат от пет години.
 Допълнителни сведения от описателното обобщение на основанията за включване в списъка, предоставено от Комитета по санкциите:
 До арестуването си Callixte Mbarushimana е бил изпълнителен секретар на FDLR и заместник-председател на висшето военно командване на FDLR. В качеството си на политически/военен ръководител на чуждестранна въоръжена групировка, която действа на територията на ДРК, той възпрепятства разоръжаването и доброволното репатриране и обратното заселване на бойци, съгласно точка 4 (b) в постановителната част на Резолюция 1857 (2008) на Съвета за сигурност. Арестуван е в Париж на 3 октомври 2010 г. по заповед на Международния наказателен съд за военни престъпления и за престъпления против човечеството, извършени от части на FDLR в провинциите Киву през 2009 г. Прехвърлен е в Хага на 25 януари 2011 г., но е освободен в края на 2011 г. Отново е избран за изпълнителен секретар на FDLR на 29 ноември 2014 г. за мандат от пет години.
 12. Sylvestre MUDACUMURA
 (известен още като: a) Mupenzi Bernard, б) генерал-майор Mupenzi, в) генерал Mudacumura, г) Pharaoh (Фараон), д) Radja (Раджа)
 Длъжност/Чин: а) командир на FDLR-FOCA, б) генерал-лейтенант от FDLR-FOCA
 Дата на раждане: 1954 г.
 Място на раждане: Cellule Ferege, сектор Gatumba, община Kibilira, префектура Gisenyi, Руанда
 Адрес: провинция Северно Киву, Демократична република Конго (към юни 2016 г.)
 Гражданство: Руандец.
 Дата на посочване от ООН: 1 ноември 2005 г.
 Други сведения: Международният наказателен съд издаде заповед за арест на Mudacumura на 12 юли 2012 г. по девет обвинения във военни престъпления, вкл. нападения срещу цивилни граждани, убийство, осакатяване, жестоко третиране, изнасилване, изтезания, разрушаване на имущество, грабежи и посегателства срещу личното достойнство, за които се предполага, че са извършени между 2009 и 2010 г. в ДРК.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Sylvestre Mudacumura е командир на FOCA, въоръженото крило на FDLR, който оказва влияние върху политиките и осъществява командването и контрола над дейностите на силите на FDLR, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Mudacumura (или неговият персонал) поддържа телефонна връзка с ръководителя на FDLR Murwanashyaka в Германия, включително по време на масовите убийства в Busurungi през май 2009 г., както и с военния командир майор Guillaume по време на военните операции Umoja Wetu и Kimia II през 2009 г. Според бюрото на специалния представител на генералния секретар на ООН за децата и въоръжените конфликти той е отговорен за 27 случая на набиране и използване на деца във войски под негово командване в Северно Киву от 2002 до 2007 г. Към средата на 2016 г. Mudacumura продължава да изпълнява функциите на


text:
главнокомандващ въоръженото крило на FDLR, има чин генерал-лейтенант и се намира в провинция Северно Киву в Демократична република Конго.
 14. Leopold MUJYAMBERE
 (известен още като: a) Musenyeri, б) Achille (Ахил), в) Frere Petrus Ibrahim (брат Petrus Ibrahim)
 Длъжност/Чин: а) началник на щаба на FDLR-FOCA, б) временeн заместник-командир на FDLR-FOCA
 Адрес: Киншаса, Демократична република Конго (към юни 2016 г.)
 Дата на раждане: a) 17 март 1962 г., б) около 1966 г.
 Място на раждане: Кигали, Руанда.
 Гражданство: Руандец.
 Дата на посочване от ООН: 3 март 2009 г.
 Други сведения: Поема длъжността заместник-командир на FDLR-FOCA през 2014 г. Заловен в Гома, ДРК, от конгоанските служби за сигурност в началото на май 2016 г. и прехвърлен в Киншаса.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Leopold Mujyambere е бил командир на втора дивизия на FOCA, въоръженото крило на FDLR. В качеството си на военен ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност.
 През юни 2011 г. той е бил командир на оперативния сектор на FOCA в провинция Южно Киву, тогава наричан „Amazon“. По-късно бива повишен на длъжността началник-щаб на FOCA, а след това през 2014 г. започва да изпълнява длъжността заместник-командир. Заловен е в Гома, ДРК, от конгоанските служби за сигурност в началото на май 2016 г. и е прехвърлен в Киншаса.
 15. Jamil MUKULU
 (известен още като: а) Steven Alirabaki, б) David Kyagulanyi, в) Musezi Talengelanimiro, г) Mzee Tutu, д) Abdullah Junjuaka, е) Alilabaki Kyagulanyi, ж) Hussein Muhammad, з) Nicolas Luumu, и) Julius Elius Mashauri, й) David Amos Mazengo, к) Professor Musharaf (професор Musharaf), л) Talengelanimiro)
 Длъжност/Чин: а) ръководител на Алианса на демократичните сили (ADF), б) командир, Алианс на демократичните сили.
 Адрес: според сведенията се намира в затвор в Уганда (към септември 2016 г.)
 Дата на раждане: a) 1965 г., б) 1 януари 1964 г.
 Място на раждане: селище Ntoke, окръг Ntenjeru, област Kayunga, Уганда.
 Гражданство: Угандец.
 Дата на посочване от ООН: 12 октомври 2011 г.
 Други сведения: Арестуван през април 2015 г. в Танзания и екстрадиран в Уганда през юли 2015 г. Според сведенията към септември 2016 г. Mukulu се намира в полицейски център за задържане в очакване на съдебния процес срещу него по обвинения във военни престъпления и тежки нарушения на Женевската конвенция


text:
съгласно правото на Уганда.
 Допълнителни сведения от описателното обобщение на основанията за включване в списъка, предоставено от Комитета по санкциите:
 По информация от общодостъпни данни и официални източници, включително докладите на експертната група за ДРК към Комитета по санкциите на ООН, г-н Jamil Mukulu е военният ръководител на Алианса на демократичните сили (ADF), чуждестранна въоръжена групировка, действаща на територията на ДРК, и в това си качество възпрепятства разоръжаването, доброволното репатриране и обратното заселване на бойци от ADF, както е предвидено в точка 4(b) от Резолюция 1857 (2008). Експертната група за ДРК към Комитета по санкциите на ООН докладва, че Jamil Mukulu е предоставял материална подкрепа и човешки ресурси на ADF, въоръжена групировка, действаща на територията на ДРК. Според многобройни източници, включително докладите на експертната група за ДРК към Комитета по санкциите на ООН, Jamil Mukulu е осигурявал финансиране, упражнявал е влияние върху политиките на ADF и е бил пряко отговорен за командването и контрола на силите на ADF, включително за контрола над установените връзки с международни терористични мрежи.
 16. Ignace MURWANASHYAKA
 (известен още като: Dr. Ignace)
 Звание: Д-р
 Длъжност/Чин: председател на Демократичните сили за освобождение на Руанда (FDLR)
 Адрес: Германия (в затвора)
 Дата на раждане: 14 май 1963 г.
 Място на раждане: а) Butera, Руанда, б) Ngoma, Butare, Руанда.
 Гражданство: Руандец.
 Дата на посочване от ООН: 1 ноември 2005 г.
 Други сведения: Арестуван от властите в Германия на 17 ноември 2009 г. и признат за виновен от германски съд на 28 септември 2015 г. като лидер на чуждестранна терористична групировка и за подпомагане на военни престъпления. Осъден на 13 години лишаване от свобода и към юни 2016 г. излежава присъдата си в затвор в Германия. Преизбран за председател на FDLR на 29 ноември 2014 г. за мандат от пет години.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Ignace Murwanashyaka е председател на FDLR, който оказва влияние върху политиките на силите на FDLR, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Той е поддържал телефонна връзка с военнополевите командири на FDLR (включително по време на масовите убийства в Busurungi през май 2009 г.); давал е военни заповеди на висшето военно командване; участвал е в координирането на трансфера на оръжие и боеприпаси към военните части на FDLR и в предаването на конкретни указания за използването им; и е управлявал големи суми, произтичащи от незаконна продажба на природни ресурси в зони, контролирани от FDLR. Според бюрото на специалния представител на генералния секретар на ООН за децата и въоръжените конфликти той носи отговорност като ръководител в качеството на председател и военен командир на FDLR за набирането и използването на деца от FDLR в Източно Конго. Арестуван е от властите в Германия на 17 ноември 2009 г. и е признат за виновен от германски съд на 28 септември 2015 г. като лидер на чуждестранна терористична групировка и за подпомагане на военни престъпления. Осъден е на 13 години лишаване от


text:
свобода и към юни 2016 г. излежава присъдата си в затвор в Германия. Преизбран е за председател на FDLR на 29 ноември 2014 г. за мандат от пет години.
 17. Straton MUSONI
 (известен още като: IO Musoni)
 Длъжност/Чин: бивш заместник-председател на FDLR
 Дата на раждане: a) 6 април 1961 г., б) 4 юни 1961 г.
 Място на раждане: Mugambazi, Кигали, Руанда.
 Гражданство: Руандец.
 Дата на посочване от ООН: 29 март 2007 г.
 Други сведения: Арестуван от властите в Германия на 17 ноември 2009 г., признат за виновен от германски съд на 28 септември 2015 г. като лидер на чуждестранна терористична групировка и осъден на 8 години лишаване от свобода. Musoni е освободен от затвора веднага след приключване на процеса, след като излежава повече от 5 години от постановената срещу него присъда.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Straton Musoni е бил заместник-председател на FDLR, чуждестранна въоръжена групировка, която действа на територията на ДРК. Той възпрепятства разоръжаването и доброволното репатриране или обратното заселване на бойците, които са част от тези групи, в нарушение на Резолюция 1649 (2005). Арестуван е от властите в Германия на 17 ноември 2009 г., признат е за виновен от германски съд на 28 септември 2015 г. като лидер на чуждестранна терористична групировка и е осъден на 8 години лишаване от свобода. Musoni е освободен от затвора веднага след приключване на процеса, след като излежава повече от 5 години от постановената срещу него присъда.
 18. Jules MUTEBUTSI
 (известен още като: a) Jules Mutebusi, б) Jules Mutebuzi, в) полковник Mutebutsi)
 Дата на раждане: 1964 г.
 Място на раждане: Minembwe, Южно Киву, Демократична република Конго.
 Гражданство: Конгоанец.
 Дата на посочване от ООН: 1 ноември 2005 г.
 Други сведения: Бивш заместник военен регионален командир на 10-и военен регион на FARDC през април 2004 г., освободен за нарушаване на дисциплината. Арестуван от властите в Руанда през декември 2007 г., докато се опитвал да премине през границата на територията на ДРК. Според сведенията е починал на 9 май 2014 г. в Кигали.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Jules Mutebutsi се присъединява към други метежници от бившата групировка RCD-G, за да завземе със сила град Bukavu през май 2004 г. Замесен е в получаването на оръжия извън структурите на FARDC и осигуряването на доставки за въоръжените групировки и милиции, упоменати в точка 20 от Резолюция 1493 (2003), в нарушение на оръжейното ембарго. Заема поста заместник военен регионален командир на 10-и военен регион на FARDC до април 2004 г., когато е освободен за нарушаване на дисциплината. Арестуван е от властите в Руанда през декември 2007 г., докато се опитвал да премине през границата на територията на ДРК. Според сведенията е починал на 9 май 2014 г. в Кигали.
 20. Mathieu Chui NGUDJOLO
 (известен още като: Cui Ngudjolo)
 Гражданство: Конгоанец.
 Адрес: Демократична република Конго
 Дата на раждане: 8 октомври 1970 г.
 Място на раждане: Bunia, провинция Ituri, Демократична република Конго
 Дата на посочване от ООН:


text:
1 ноември 2005 г.
 Други сведения: Арестуван от MONUC в Bunia през октомври 2003 г. Предаден от правителството на ДРК на Международния наказателен съд на 7 февруари 2008 г. Оправдан по всички точки на обвинението от Международния наказателен съд през декември 2012 г., като присъдата е потвърдена от апелативния състав на 27 февруари 2015 г. Ngudjolo подава молба за убежище в Нидерландия, но молбата му е отхвърлена. Депортиран е в ДРК на 11 май 2015 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Mathieu Chui Ngudjolo е бил началник на щаба на FRPI, оказващ влияние върху политиката и осъществяващ командването и контрола над дейността на силите на FRPI, една от въоръжените групировки и милиции, посочени в точка 20 от Резолюция 1493 (2003), отговорни за трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца под 15 години в Ituri през 2006 г. Арестуван е от MONUC в Bunia през октомври 2003 г. Впоследствие е предаден от правителството на ДРК на Международния наказателен съд на 7 февруари 2008 г. Оправдан е по всички точки на обвинението от Международния наказателен съд през декември 2012 г., като присъдата е потвърдена от апелативния състав на 27 февруари 2015 г. Ngudjolo подава молба за убежище в Нидерландия, но молбата му е отхвърлена. Депортиран е в ДРК на 11 май 2015 г.
 21. Floribert Ngabu NJABU
 (известен още като: а) Floribert Njabu Ngabu, б) Floribert Ndjabu, в) Floribert Ngabu Ndjabu).
 Гражданство: Конгоанец, Демократична република Конго, паспорт No OB 0243318
 Дата на раждане: 23 май 1971 г.
 Дата на посочване от ООН: 1 ноември 2005 г.
 Други сведения: Поставен под домашен арест в Киншаса от март 2005 г. за участието на FNI в нарушения на правата на човека. Прехвърлен в Хага на 27 март 2011 г., за да даде свидетелски показания пред Международния наказателен съд по делата срещу Germain Katanga и Mathieu Ngudjolo. През май 2011 г. подава молба за убежище в Нидерландия. През октомври 2012 г. нидерландски съд му отказва убежище. През юли 2014 г. е депортиран от Нидерландия в ДРК, където е задържан.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Председател на FNI, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Поставен под домашен арест в Киншаса от март 2005 г. за участието на FNI в нарушения на правата на човека. Прехвърлен в Хага на 27 март 2011 г., за да даде свидетелски показания пред Международния наказателен съд по делата срещу Germain Katanga и Mathieu Ngudjolo. През май 2011 г. подава молба за убежище в Нидерландия. През октомври 2012 г. нидерландски съд му отказва убежище; решението понастоящем е в процес на обжалване.
 23. Felicien NSANZUBUKIRE
 (известен още като: Fred Irakeza)
 Длъжност/Чин: а) командир на подсектор на FDLR-FOCA, б)


text:
полковник от FDLR-FOCA
 Адрес: провинция Южно Киву, Демократична република Конго (към юни 2016 г.).
 Дата на раждане: 1967 г.
 Място на раждане: а) Murama, Кигали, Руанда, б) Rubungo, Кигали, Руанда, в) Kinyinya, Кигали, Руанда.
 Гражданство: Руандец.
 Дата на посочване от ООН: 1 декември 2010 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Felicien Nsanzubukire е наблюдавал и координирал трафика на боеприпаси и оръжие от Обединена република Танзания през езерото Танганайка до частите на FDLR, базирани в зоните Uvira и Fizi в Южно Киву, най-малко между ноември 2008 г. и април 2009 г. Към януари 2016 г. Nsanzubukire е командир на подсектор на FDLR-FOCA в провинция Южно Киву и има чин полковник.
 24. Pacifique NTAWUNGUKA
 (известен още като: a) Pacifique Ntawungula, б) полковник Omega, в) Nzeri, г) Israel)
 Длъжност/Чин: а) командир на сектор „SONOKI“ на FDLR-FOCA, б) бригаден генерал от FDLR-FOCA
 Адрес: територия Rutshuru, Северно Киву, Демократична република Конго (към юни 2016 г.).
 Дата на раждане: a) 1 януари 1964 г., б) около 1964 г.
 Място на раждане: Gaseke, провинция Gisenyi, Руанда.
 Гражданство: Руандец.
 Дата на посочване от ООН: 3 март 2009 г.
 Други сведения: Преминал военно обучение в Египет.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Pacifique Ntawunguka е бил командир на първа дивизия на FOCA, въоръженото крило на FDLR. В качеството си на военен ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност. Преминал военно обучение в Египет.
 Към средата на 2016 г. Ntawunguka е бил командир на сектор „SONOKI“ в провинция Северно Киву.
 26. Stanislas NZEYIMANA
 (известен още като: a) Deogratias Bigaruka Izabayo, б) Izabayo Deo, в) Jules Mateso Mlamba, г) Bigaruka, д) Bigurura)
 Длъжност/Чин: бивш заместник-командир на FDLR-FOCA.
 Дата на раждане: а) 1 януари 1966 г. б) 28 август 1966 г. в) около 1967 г.
 Място на раждане: Mugusa, Butare, Руанда.
 Гражданство: Руандец.
 Дата на посочване от ООН: 3 март 2009 г.
 Други сведения: Изчезва в Танзания в началото на 2013 г. От юни 2016 г. местонахождението му е неизвестно.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Stanislas Nzeyimana е бил заместник-командир на FOCA, въоръженото крило на FDLR. В качеството си на военен


text:
ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност.
 Nzeyimana изчезва в Танзания в началото на 2013 г. и към юни 2016 г. местонахождението му е неизвестно.
 28. Jean-Marie Lugerero RUNIGA
 (известен още като: Jean-Marie Rugerero)
 Длъжност/Чин: председател на M23.
 Адрес: Rubavu/Mudende, Руанда.
 Дата на раждане: a) около 1960 г., б) 9 септември 1966 г.
 Място на раждане: Bukavu, Демократична република Конго.
 Дата на посочване от ООН: 31 декември 2012 г.
 Други сведения: Влязъл на територията на Република Руанда на 16 март 2013 г. Към 2016 г. пребивава в Руанда. През юни 2016 г. участва в създаването на нова конгоанска политическа партия — Съюз за спасението на народа (Alliance pour le Salut du Peuple, ASP).
 Допълнителни сведения от описателното обобщение на основанията за включване в списъка, предоставено от Комитета по санкциите:
 В документ от 9 юли 2012 г., подписан от ръководителя на М23 Sultani Makenga, се посочва, че Runiga е координатор на политическото крило на М23. Според документа назначението на Runiga е било продиктувано от необходимостта да се осигури видимост на каузата на М23. В материали, публикувани на уебсайта на М23, Runiga се определя и като „председател“ на групата. Ръководната му роля се потвърждава в доклада на експертната група от ноември 2012 г., в който Runiga се посочва като „ръководител на М23“.
 Съгласно окончателния доклад на експертната група от 15 ноември 2012 г., Runiga е оглавил делегация, пътувала на 29 юли 2012 г. до Кампала, Уганда, за да утвърди програмата от 21 точки на движението М23 преди очакваните преговори в рамките на Международната конференция за региона на Големите езера. Съгласно информация на BBC от 23 ноември 2012 г., М23 се създава вследствие на протестите на бивши членове на CNDP, включени във FARDC, срещу тежките условия и лошото заплащане, както и срещу непълното спазване на договореностите от 23 март 2009 г. за мир между CNDP и ДРК, довели до присъединяването на CNDP към FARDC. Движението М23 е участвало активно във военни операции с цел да поеме контрола върху територия в източната част на ДРК, съгласно доклада на IPIS от ноември 2012 г. М23 и FARDC са водили сражения за контрол над няколко града и селища в източната част на ДРК на 24 и 25 юли 2012 г.; на 26 юли 2012 г. М23 напада


text:
FARDC в Rumangabo; на 17 ноември 2012 г. М23 е прогонило FARDC от Kibumba; а на 20 ноември 2012 г. М23 е поело контрола над Goma. Според доклада на експертната група от ноември 2012 г. няколко бивши бойци от М23 твърдят, че ръководители на М23 безцеремонно са екзекутирали десетки деца, които са се опитали да избягат, след като са били наети като деца войници в М23. Според доклада на организацията „Human Rights Watch“ (HRW) от 11 септември 2012 г., руандец на 18 години, избягал, след като е бил насилствено нает в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 в присъствието на останалите наемници. Съгласно тези твърдения командирът на М23, който е разпоредил убийството на момчето, посочил пред останалите наемници „[той] искаше да ни изостави“ като обяснение за причината за убийството. В доклада се посочва също, че според твърденията на очевидци най-малко тридесет и трима нови наемници и други бойци на М23 са били безцеремонно екзекутирани, когато са се опитали да избягат. Някои от тях са били вързани и застреляни в присъствието на други наемници като пример за наказанието, което биха могли да получат. Един от младите наемници е разказал пред HRW: „[когато бяхме в М23, те казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях биваха открити и незабавно намираха смъртта си“.
 Runiga е влязъл на територията на Република Руанда на 16 март 2013 г. при Gasizi/Rubavu. Към средата на 2016 г. Runiga пребивава в Руанда. През юни 2016 г. той участва в създаването на нова конгоанска политическа партия — Съюз за спасението на народа (Alliance pour le Salut du Peuple, ASP).
 30. Bosco TAGANDA
 (известен още като: a) Bosco Ntaganda, б) Bosco Ntagenda, в) General Taganda (генерал Taganda), г) Lydia (когато е част от APR), д) Terminator, е) Tango Romeo (кодово название), ж) Romeo (кодово название), з) Майора)
 Адрес: Хага, Нидерландия (към юни 2016 г.)
 Дата на раждане: между 1973 г. и 1974 г.
 Място на раждане: Bigogwe, Руанда.
 Гражданство: Конгоанец.
 Дата на посочване от ООН: 1 ноември 2005 г.
 Други сведения: Роден в Руанда, като дете се премества в Nyamitaba, територия Masisi, Северно Киву. След мирните споразумения от Ituri е издигнат в чин бригаден генерал от FARDC с президентски декрет от 11 декември 2004 г. Бивш началник на щаба на CNDP, а след ареста на Laurent Nkunda през януари 2009 г. става военен командир на CNDP. От януари 2009 г. фактически е заместник-командващ на последователните операции срещу FDLR „Umoja Wetu“, „Kimia II“ и „Amani Leo“ в Северно и Южно Киву. През март 2013 г. влиза в Руанда, а на 22 март доброволно се предава на представителите на Международния наказателен съд в Кигали. Предаден е на Международния наказателен съд в Хага, Нидерландия. На 9 юни 2014 г. Международният наказателен съд потвърждава 13 от


text:
повдигнатите срещу него обвинения във военни престъпления и пет от обвиненията в престъпления против човечеството; съдебният процес срещу него започна през септември 2015 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Bosco Taganda е бил военен командир на UPC/L, който оказва влияние върху политиката и осъществява командването и контрола над дейностите на силите на UPC/L, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. През декември 2004 г. е назначен с чин генерал във FARDC, но отказва повишението си, като остава извън FARDC. Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца в Ituri през 2002 и 2003 г., както и носи отговорност пряко и/или като командващ за 155 случая на набиране и използване на деца в Северно Киву от 2002 до 2009 г. Като началник на щаба на CNDP е отговорен пряко и в качеството си на командващ за масовите убийства в Kiwanja през ноември 2008 г.
 Роден в Руанда, като дете се премества в Nyamitaba, в територията Masisi, провинция Северно Киву. През юни 2011 г. пребивава в Goma и притежава големи земеделски стопанства в района Ngungu, територия Masisi, провинция Северно Киву. След мирните споразумения от Ituri е издигнат в чин бригаден генерал от FARDC с президентски декрет от 11 декември 2004 г. Бил е началник на щаба на CNDP, а след ареста на Laurent Nkunda през януари 2009 г. става военен командир на CNDP. От януари 2009 г. фактически е заместник-командващ на последователните операции срещу FDLR „Umoja Wetu“, „Kimia II“ и „Amani Leo“ в провинциите Северно и Южно Киву. През март 2013 г. влиза в Руанда, на 22 март доброволно се предава на представителите на Международния наказателен съд в Кигали, след което е прехвърлен в Международния наказателен съд в Хага, Нидерландия. На 9 юни 2014 г. Международният наказателен съд потвърждава 13 от повдигнатите срещу него обвинения във военни престъпления и пет от обвиненията в престъпления против човечеството. Съдебният процес започна през септември 2015 г.
 б) Списък на образуванията, посочени в членове 2 и 2a.
 1. Алианс на демократичните сили (ADF)
 (известен още като: а) Обединени демократични сили — Национална армия за освобождение на Уганда (Forces Democratiques Alliees — Armee Nationale de Liberation de l'Ouganda); б) ADF/NALU; в) NALU)
 Адрес: провинция Северно Киву, Демократична република Конго.
 Дата на посочване от ООН: 30 юни 2014 г.
 Други сведения: Основателят и ръководител на ADF, Jamil Mukulu, е арестуван в Дар ес Салам, Танзания, през април 2015 г. По-късно, през юли 2015 г., е екстрадиран в Кампала, Уганда. Има сведения, че към юни 2016 г. Mukulu се намира в полицейски център за задържане в очакване на съдебния процес срещу него.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Алиансът на демократичните сили (ADF) е създаден през 1995 г. и е разположен в планинската погранична


text:
зона между ДРК и Уганда. Според окончателния доклад от 2013 г. на експертната група за Демократична република Конго на Организацията на обединените нации, в който се цитират длъжностни лица на Уганда и източници от ООН, през 2013 г. ADF предполагаемо разполага с 1 200—1 500 въоръжени бойци, разположени в североизточната част на територията Beni в провинция Северно Киву, близо до границата с Уганда. Според оценката на същите източници членовете на ADF общо — включително жените и децата — наброяват между 1 600 и 2 500 души. Поради офанзивните военни операции на въоръжените сили на ДРК (FARDC) и Мисията на Организацията на обединените нации за стабилизиране в ДРК (MONUSCO), проведени през 2013 г. и 2014 г., ADF е разпръснал бойците си в многобройни по-малки бази и е преместил жените и децата в зони на запад от Beni и по границата между Итури и Северно Киву. Военният командир на ADF е Hood Lukwago, а върховният му ръководител е лицето Jamil Mukulu, на което са наложени санкции.
 ADF е извършил тежки нарушения на международното право и на Резолюция 2078 (2012) на Съвета за сигурност на ООН, включително както е изложено подробно по-долу.
 ADF е набирал и използвал деца войници в нарушение на приложимото международно право (Резолюция на Съвета за сигурност на ООН, точка 4(d)).
 В окончателния доклад на експертната група от 2013 г. се посочва, че групата е провела разговори с трима бивши бойци от ADF, които са избягали през 2013 г. и които описват как ADF набира хора в Уганда, като ги подмамва в ДРК с фалшиви обещания за работа (за възрастните) и безплатно образование (за децата), след което ги принуждава да се присъединят към ADF. Според същия доклад бившите бойци от ADF са разказали пред експертната група, че групите за обучение на ADF обикновено включват пълнолетни мъже и момчета, а две момчета, които са избягали от ADF през 2013 г., са разказали пред експертната група, че са получили военно обучение от ADF. Докладът на експертната група съдържа и описание на обучение на ADF, направено от „бившо дете войник от ADF“.
 Според окончателния доклад на експертната група от 2012 г., сред наемниците на ADF има деца, както свидетелства случаят с кадър на ADF, набиращ наемници, който е бил заловен през юли 2012 г. от властите на Уганда в Kasese, докато се е придвижвал към ДРК, придружен от шест млади момчета.
 Конкретен пример за това, че ADF набира и използва деца, има в писмо с дата 6 януари 2009 г., изпратено от бившия директор за Африка на Human Rights Watch, Georgette Gagnon, до бившия министър на правосъдието на Уганда, Kiddhu Makubuyu, в което се заявява, че през 2000 г. момче на име Bushobozi Irumba е било отвлечено от ADF на деветгодишна възраст. От него се е изисквало да осигурява транспорт и други услуги на бойците от ADF.
 Освен това в „The Africa Report“ се цитират твърдения, че според сведенията ADF набира за деца войници деца на едва десетгодишна възраст, и се предават думите на говорителя на Отбранителните сили на народа на Уганда (UPDF),


text:
който заявява, че UPDF са спасили 30 деца от тренировъчен лагер на остров Buvuma в езерото Виктория.
 ADF също е извършил многобройни нарушения на международно признатите права на човека и международното хуманитарно право срещу жени и деца, включително убийства, осакатяване и сексуално насилие (Резолюция на Съвета за сигурност на ООН, точка 4(e)).
 Според окончателния доклад на експертната група от 2013 г., през 2013 г. ADF е нападнал многобройни села, което е станало причина над 66 000 души да избягат в Уганда. Тези нападения са обезлюдили обширна зона, която оттогава е под контрола на ADF, който я държи чрез отвличане и убийства на хората, които се завръщат в родните си села. От юли до септември 2013 г. ADF е обезглавил най-малко петима души в областта Kamango, разстрелял е още няколко и е отвлякъл десетки. Тези действия тероризират местното население и възпират хората да се завръщат у дома.
 Global Horizontal Note — механизъм за наблюдение и докладване на тежки престъпления срещу деца по време на въоръжени конфликти — уведоми работната група на Съвета за сигурност по въпросите на децата и въоръжените конфликти, че по време на наблюдавания период октомври—декември 2013 г. ADF носи отговорност за 14 от 18-те документирани смъртни случая на деца, включително при инцидент на 11 декември 2013 г. на територията Beni, Северно Киву, когато ADF е нападнал селото Musuku, убивайки 23 души, включително 11 деца (три момичета и осем момчета) на възраст от два месеца до 17 години. Всички жертви са били тежко осакатени с мачете, включително две деца, които са преживели нападението.
 В доклада на генералния секретар от март 2014 г. относно сексуалното насилие, свързано с конфликти, образуванието „Алианс на демократичните сили — Национална армия за освобождение на Уганда“ е включено в списъка на „страни, за които има основателни подозрения, че извършват или са отговорни за изнасилвания и други форми на сексуално насилие в случаи на въоръжен конфликт.“
 ADF е участвал и в нападения срещу мироопазващите сили на MONUSCO (Резолюция на Съвета за сигурност на ООН, точка 4(i)).
 На последно място, мисията на Организацията на обединените нации за стабилизиране в Демократична република Конго (MONUSCO) е докладвала, че ADF е извършил най-малко две нападения срещу мироопазващите сили на MONUSCO. Първото, на 14 юли 2013 г., е било нападение над патрул на MONUSCO по пътя между Mbau и Kamango. Това нападение е подробно описано в окончателния доклад на експертната група от 2013 г. Второто нападение е извършено на 3 март 2014 г. Превозно средство на MONUSCO е било нападнато с гранати на десет километра от летище Mavivi в Beni, при което са били ранени петима членове на мироопазващите сили.
 Основателят и ръководител на ADF Jamil Mukulu (CDi.015) е арестуван в Дар ес Салам, Танзания, през април 2015 г. По-късно, през юли 2015 г., е екстрадиран в Кампала, Уганда. Към юни 2016 г. той се намира в полицейски център за задържане в очакване на съдебния процес срещу него.“


text:
 18.11.2021
 BG
 Официален вестник на Европейския съюз
 LI 410/1
 РЕГЛАМЕНТ ЗА ИЗПЪЛНЕНИЕ (ЕС) 2021/2015 НА СЪВЕТА
 от 18 ноември 2021 година
 за прилагане на Регламент (ЕС) No 1352/2014 относно ограничителни мерки с оглед на положението в Йемен
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 декември 2014 г. Съветът прие Регламент (ЕС) No 1352/2014.
 (2)
 На 9 ноември 2021 г. комитетът към Съвета за сигурност на ООН, създаден съгласно Резолюция 2140 (2014) на Съвета за сигурност на ООН, добави три лица към списъка на лицата и образуванията, подлежащи на ограничителни мерки.
 (3)
 Поради това приложение I към Регламент (ЕС) No 1352/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 1352/2014 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 ноември 2021 година.
 За Съвета
 Председател
 Z. ČERNAČ
 (1) OВ L 365, 19.12.2014 г., стр. 60.
 ПРИЛОЖЕНИЕ
 В списъка, изложен в приложение I към Регламент (ЕС) No 1352/2014 (Списък на лицата, образуванията и органите, посочени в член 2) се добавят следните вписвания:
 „7. Saleh Mesfer Saleh Al Shaer (наричан още: а) Saleh Mosfer Saleh al Shaer; б) Saleh Musfer Saleh al Shaer; в) Saleh Mesfer al Shaer; г) Saleh al Shae; д) Saleh al Sha’ir; е) Abu Yasser).
 Изписване на оригиналния език: الشاعر صالح مسفر صالح
 Длъжност: генерал-майор, „съдебен депозитар“ за имотите и средствата, притежавани от противниците на хутите. Адрес: Йемен. Място на раждане: Al Safrah, провинция Саада, Йемен. Гражданство: Йемен. Паспорт No: а) йеменски паспорт No 05274639, издаден на 7.10.2013 г. (валиден до: 7.10.2019 г.) б) йеменски паспорт No 00481779, издаден на 9.12.2000 г. (валиден до: 9.12.2006 г.) Национален идентификационен номер: а) йеменски No 1388114 б) йеменски No 10010057512. Друга информация: В качеството си на „помощник-министър на отбраната за логистиката“ на хутите подпомага хутите при придобиването на контрабандни оръжия и въоръжение. В качеството си на „съдебен депозитар“ участва пряко в широкоразпространеното и незаконно присвояване на активи и предприятия, притежавани от частни лица, арестувани от хутите или принудени да потърсят убежище извън Йемен. Физическо описание: цвят на очите: кафяв; цвят на косата: сив; цвят на кожата: средно тъмен; телосложение: слабо; височина (ft/in): неизвестна; тегло (lbs): неизвестно; и клан: член на племенната конфедерация Хашид. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
 Допълнителни сведения


text:
от описателното обобщение на основанията за включване в списъка, предоставено от Комитета по санкциите:
 В съответствие с раздел 5, буква g) от Насоките си Комитетът към Съвета за сигурност, създаден с Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
 Дата, на която описателното обобщение е било публикувано на уебсайта на Комитета: 9 ноември 2021 г.
 Saleh Mesfer Saleh Al Shaer беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 и параграф 18, буква c) от резолюция 2140 (2014).
 Saleh Mesfer Saleh Al Shae е участвал в действия и е подкрепял действия, застрашаващи мира, сигурността и стабилността на Йемен, включително е ръководил действия, които нарушават приложимото международно хуманитарно право в Йемен.
 Допълнителна информация:
 Във връзка с изявлението на експертната група на ООН по случая от 28 август 2019 г. Saleh Mesfer Saleh Al Shaer е участвал в действия, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). В качеството си на „помощник-министър на отбраната за логистиката“ на хутите Saleh Mesfer Saleh Al Shaer подпомага хутите при придобиването на контрабандни оръжия и въоръжение. Включен е в списъка и заради прякото си участие от началото на 2018 г. в широкоразпространеното и незаконно присвояване на активи и предприятия, притежавани от частни лица, арестувани от хутите или принудени да потърсят убежище извън Йемен, в качеството си на „съдебен депозитар“ и в нарушение на международното хуманитарно право. Al Shaer е използвал правомощията си и базирана в Сана мрежа, състояща се от членове на семейството му, специализиран наказателен съд, служба за национална сигурност, централната банка, службите по вписванията на Министерството на търговията и промишлеността на Йемен и някои частни банки, за да лишават произволно от собствеността им избрани частни лица и предприятия без справедлив съдебен процес, нито възможност за правна защита.
 8. Muhammad Abd Al-Karim Al-Ghamari (наричан още: а) Mohammad Al-Ghamari).
 Изписване на оригиналния език: الغماري محمد عبدالكریم
 Длъжност: генерал-майор, началник на Генералния щаб на хутите. Адрес: Йемен. Дата на раждане: а) 1979 г., б) 1984 г. Място на раждане: Izla Dhaen, район Wahha, провинция Хаджа, Йемен. Гражданство: Йемен. Друга информация: военачалник на Генералния щаб на хутите, играе водеща роля в организирането на военните усилия на хутите, пряко застрашаващи мира, сигурността и стабилността на Йемен, включително в Мариб, както и на трансграничните нападения срещу Саудитска Арабия. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 В съответствие с раздел 5, буква g) от Насоките си Комитетът към Съвета за сигурност, създаден с


text:
Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
 Дата, на която описателното обобщение е било публикувано на уебсайта на Комитета: 9 ноември 2021 г.
 Muhammad Abd Al-Karim Al-Ghamari беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 от резолюция 2140 (2014).
 Muhammad Abd Al-Karim Al-Ghamari е участвал в действия и е подкрепял действия, застрашаващи мира, сигурността и стабилността на Йемен.
 Допълнителна информация:
 Al-Ghamari е включен в списъка поради участието си и командването на военни кампании на хутите, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). Al-Ghamari, в качеството си на военачалник на Генералния щаб на хутите, играе водеща роля в организирането на военните усилия на хутите, пряко застрашаващи мира, сигурността и стабилността на Йемен, както и на трансграничните нападения срещу Саудитска Арабия. Неотдавна той пое командването на мащабното настъпление на хутите срещу контролираната от правителството на Йемен територия в провинция Мариб. Настъплението в Мариб изостря хуманитарната криза в Йемен, тъй като излага близо един милион уязвими вътрешно разселени лица на риск от повторно разселване, води до смъртни случаи сред цивилното население и предизвиква по-широка ескалация на конфликта.
 —
 Профил на Al Estiklal – „Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen“ (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [версия от 19 октомври 2021 г.]
 —
 Al Mashhad al-Yemeni (на арабски език): „Insurgency Leader Al-Huthi Appoints Prominent Commander To Lead Fighting in Al Hudaydah“ („Лидерът на бунтовниците Al-Huthi назначава виден военачалник да ръководи сраженията в Ходейда“) (https://www.almashhad-alyemeni.com/print~136875) [версия от 19 октомври 2021 г.]
 —
 Al Mashhad al-Yemeni (на арабски език): арабски доклад за назначаването на al-Ghamari за „главнокомандващ“ в Мариб (https://www.almashhad-alyemeni.com/195498) [версия от 19 октомври 2021 г.]
 —
 Al Manar TV: „Yemeni Chief of Staff: Ready for Long-Term War with Saudi-led Coalition States“ („Началникът на Генералния щаб на Йемен е готов за продължителна война с водените от Саудитска Арабия държави от коалицията“) (http://english.manartv.com.lb/842052) [версия от 19 октомври 2021 г.]
 —
 Al Marjie (на арабски език): профил на al-Ghamari: https://www.almarjie-paris.com/1479 [версия от 19 октомври 2021 г.]
 —
 Al Jazeera: „Houthis say they attacked Aramco, Patriot targets in Saudi Arabia“ („Хутите твърдят, че са нападнали цели на „Арамко“ и противоракетната система „Пейтриът“ в Саудитска Арабия“) (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [версия от 19 октомври 2021 г.]
 —
 Human Rights Watch: „Houthi Landmines Kill Civilians, Block Aid“ („Мини на хутите убиват цивилни, блокират помощта“) (https://www.hrw.org/news/2019/04/22/yemen-houthi-landmines-kill-civilians-block-aid) [версия от 19 октомври 2021 г.]
 —
 The Missile War in Yemen („Ракетната война в Йемен“): доклад на Центъра за стратегически и международни изследвания (https://www.csis.org/analysis/missile-war-yemen-1) [версия от 19 октомври 2021 г.]
 —
 Mines And IEDs Employed By Houthi Forces On Yemen’s West Coast („Мини и самоделни взривни устройства, използвани от силите на хутите по западния бряг на Йемен“): доклад на Организацията


text:
за изследване на оръжия в райони на конфликт (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [версия от 19 октомври 2021 г.]
 9. Yusuf Al-Madani
 Изписване на оригиналния език: یوسف المداني
 Звание: генерал-майор. Длъжност: командир на пети военен регион на хутите. Адрес: Йемен. Дата на раждане: 1977 г. Място на раждане: район Muhatta, провинция Хаджа, Йемен. Гражданство: Йемен. Друга информация: виден лидер на силите на хутите и командващ силите в Ходейда, Хаджа, Махуит и Райма (Йемен) – застрашаващ мира, сигурността и стабилността на Йемен. От 2021 г. Al-Madani е разпределен за настъплението срещу Мариб. Налична е снимка за включване на уебадреса за специални известия на Интерпол и Съвета за сигурност на ООН: препратка към специалното известие на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals. Дата на посочване от ООН:9.11.2021 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 В съответствие с раздел 5, буква g) от Насоките си Комитетът към Съвета за сигурност, създаден с Резолюция 2140, дава достъп до описателно обобщение на основанията за включване в списъка на лица, групи, предприятия и образувания, включени в списъка му със санкции.
 Дата, на която описателното обобщение е било публикувано на уебсайта на Комитета: 9 ноември 2021 г.
 Yusuf Al-Madani беше включен в списъка на 9 ноември 2021 г. съгласно параграфи 11 и 15 от резолюция 2140 (2014) и параграф 14 от резолюция 2216 (2015) като лице, отговарящо на критериите за включване в списъка, посочени в параграф 17 от резолюция 2140 (2014).
 Yusuf Al-Madani е участвал в действия и е подкрепял действия, застрашаващи мира, сигурността и стабилността на Йемен.
 Допълнителна информация:
 Al-Madani е включен в списъка поради участието си и командването на военни кампании на хутите, застрашаващи мира, сигурността и стабилността на Йемен, с което отговаря на критериите за включване в списъка, посочени в параграф 17 от Резолюция 2140 (2014). Al-Madani е виден лидер на силите на хутите и командващ силите в Ходейда, Хаджа, Махуит и Райма (Йемен). От 2021 г. Al-Madani е разпределен за настъплението срещу Мариб. Непрекъснатото препозициониране на хутите и другите нарушения на разпоредбите за прекратяване на огъня на Споразумението от Ходейда са дестабилизирали град, който е критична пътна артерия за хуманитарните и основните търговски стоки. Освен това редовно се съобщава за извършени от хути нападения, засягащи цивилното население и гражданската инфраструктура във и около Ходейда, което допълнително влошава положението на йеменците, с някои от най-високите равнища на хуманитарна нужда в страната.
 —
 Al Masda (на арабски език): „Houthis Appoint Acting Defense, Interior Ministers, Members of Supreme Security Committee“ („Хутите назначават изпълняващи длъжността министри на отбраната и на вътрешните работи и членове на Върховния комитет за сигурност“) (https://almasdaronline.com/article/67627) [версия от 19 октомври 2021 г.]
 —
 Saba (на арабски език): в доклада се казва, че ръководителят на Върховния политически съвет на Al-Huthi посещава изложение за военноморски ракети (https://www.saba.ye/ar/news478675.htm) [версия от 19 октомври 2021 г.]
 —
 Aden Al Hadath (на арабски език): „Dissident Figure Says “Abd-al-Malik Al-Huthi Has Leukemia, Identifies „Likely Successor“ („Дисидент заявява, че Abd-al-Malik Al-Huthi е болен от левкемия и посочва „вероятния наследник“) (https://aden-alhadath.info/news/35501) [версия от 19


text:
октомври 2021 г.]
 —
 Профил в Twitter на Mohammad Ali al-Houthi: на 2 февруари 2018 г. Al-Huthi публикува своя снимка с Yusuf Al-Madani. Публикациите в Twitter се превеждат приблизително така: „Вчера седяхме заедно с живия мъченик Abu Hussein“ (Abu Hussein е псевдонимът на Yusuf Al-Madani).
 —
 Al Jazeera: „Recordings: Houthi leaders planned general’s killing“ („Записи: лидери хути са планирали убийството на генерал “) (https://www.aljazeera.com/news/2016/6/29/recordings-houthi-leaders-planned-generals-killing) [версия от 19 октомври 2021 г.]“


text:
 8.12.2015
 BG
 Официален вестник на Европейския съюз
 L 322/21
 РЕГЛАМЕНТ ЗА ИЗПЪЛНЕНИЕ (ЕС) 2015/2272 НА КОМИСИЯТА
 от 7 декември 2015 година
 за налагане на окончателно антидъмпингово мито върху вноса на някои видове безшевни тръби от желязо или стомана с произход от Китайската народна република след преразглеждане с оглед на изтичане на срока на действие в съответствие с член 11, параграф 2 от Регламент (ЕО) No 1225/2009 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 2 от него,
 като има предвид, че:
 A. ПРОЦЕДУРА
 1. Действащи мерки
 (1)
 След провеждането на антидъмпингово разследване („първоначалното разследване“) в съответствие с член 5 от основния регламент Съветът наложи окончателно антидъмпингово мито върху вноса на някои видове безшевни тръби от желязо или стомана (БТЖС) с произход от Китайската народна република (КНР) с Регламент (ЕО) No 926/2009 на Съвета (2) („първоначалните мерки“). Първоначалните мерки се основаваха на констатирана опасност от вреда и бяха отменени с решение на Общия съд (3) що се отнася до износа на продукти, произведени от Hubei Xinyegang Steel Co. Ltd. Това решение понастоящем е предмет на обжалване пред Съда на Европейския съюз. (4)
 (2)
 Наложените мерки бяха под формата на адвалорни митнически ставки: 17,7 % за дружеството Shandong luxing Steel Pipe Co. Ltd, 27,2 % (други съдействащи дружества) и 39,2 % (всички други дружества).
 2. Действащи мерки по отношение на други трети страни
 (3)
 Понастоящем са в сила aнтидъмпингови мерки по отношение на вноса на безшевни тръби от желязо или стомана с произход от Русия и Украйна (5). Антидъмпинговите мерки по отношение на Хърватия бяха прекратени на 26 юни 2012 г. (6)
 3. Започване на преразглеждане с оглед на изтичане на срока на действие на антидъмпинговите мерки
 (4)
 След публикуването на известие за предстоящото изтичане на срока на действие на антидъмпинговите мерки в сила (7), в Комисията постъпи искане за започване на преразглеждане с оглед изтичане на срока на действие на посочените мерки в съответствие с член 11, параграф 2 от основния регламент.
 (5)
 Искането беше подадено от Комитета за защита на производството на безшевни стоманени тръби на Европейския съюз („заявителя“) от името на производители, които представляват над 25 % от общото производство на Съюза на безшевни тръби.
 (6)
 Основание за искането беше вероятността изтичането на срока на действие на мерките да доведе до продължаване на дъмпинга и до продължаване или повторно възникване на вредата за промишлеността на Съюза.
 (7)
 На 3 октомври 2014 г. Комисията започна преразглеждане с оглед изтичане на срока на действие на мерките съгласно член 11, параграф 2 от основния регламент. Тя публикува известие в Официален вестник на Европейския съюз
 (8) („известието за започване“).
 4. Държави, засегнати от разследването
 (8)
 В известието за започване Комисията прикани заинтересованите страни да се свържат с нея, за да вземат участие в разследването. Комисията освен това изрично уведоми заявителя, другите


text:
известни производители от Съюза, производителите износители, вносителите и ползвателите от Съюза, за които е известно, че са засегнати от разследването, и китайските органи за започването на преразглеждане с оглед на изтичане на срока на действие на мерките и ги прикани да окажат съдействие.
 (9)
 Комисията също така уведоми производителите от Съединените американски щати (САЩ) за започването на разследването и ги прикани да вземат участие. В известието за започване Комисията уведоми заинтересованите страни, че предвижда да използва САЩ като трета страна с пазарна икономика („страна аналог“) по смисъла на член 2, параграф 7, буква а) от основния регламент.
 (10)
 Всички заинтересовани страни имаха възможност да представят становищата си относно започването на преразглеждането и да поискат да бъдат изслушани от Комисията и/или от служителя по изслушванията при търговските процедури.
 4.1. Изготвяне на извадка
 (11)
 В известието за започване Комисията посочи, че може да включи в извадката заинтересованите страни в съответствие с член 17 от основния регламент.
 а) Изготвяне на извадка от производители от Съюза
 (12)
 В известието за започване Комисията посочи, че е направила временен подбор на извадка от производители от Съюза и прикани заинтересованите страни да представят становищата си. Извадката беше подбрана въз основа на обема на продажбите на сходния продукт през разследвания период в рамките на преразглеждането в Съюза, като същевременно се гарантира че е обхваната добре цялата територия на Съюза. Извадката се състоеше от шест дружества в Чешката република, Франция, Германия, Италия, Румъния и Словакия, които представляват около 55 % от общите продажби на несвързани клиенти в Съюза. Не бяха получени никакви становища и поради това временно подбраните дружества бяха запазени в окончателната извадка.
 б) Изготвяне на извадка от вносители
 (13)
 За да реши дали е необходимо изготвянето на извадка и при нужда да направи подбор на такава извадка, Комисията прикани всички несвързани вносители да предоставят информацията, посочена в известието за започване.
 (14)
 Тъй като само четирима несвързани вносители се отзоваха и предоставиха информацията, поискана в известието за започване, не беше необходимо изготвянето на извадка. Само един от четиримата несвързани вносители обаче оказа съдействие при разследването и изпрати отговор на изпратения въпросник.
 в) Изготвяне на извадка от производители износители в КНР
 (15)
 Предвид големия брой производители износители в КНР в известието за започване беше предвидено да бъде изготвена извадка.
 (16)
 За да реши дали е необходимо изготвянето на извадка и съответно да направи подбор за нея, Комисията поиска от всички производители износители в КНР да предоставят информацията, посочена в известието за започване. Освен това Комисията се обърна към мисията на КНР към Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.
 (17)
 Тъй като само трима китайски производители износители предоставиха на Комисията исканата информация, изготвянето на извадка не беше необходимо.
 4.2. Въпросници и посещения за проверка на място
 (18)
 Комисията издири и провери цялата информация, която сметна за необходима за определяне на вероятността от продължаване или повторно възникване на дъмпинга и на произтичащата от него вреда, както и за определяне на интереса на


text:
Съюза.
 (19)
 Бяха изпратени въпросници до тримата китайски производители износители, които заявиха интерес при изготвянето на извадката, на шестимата включени в извадката производители от Съюза, на четиримата несвързани вносители, които заявиха интерес при изготвянето на извадката, и на седем ползватели. Бяха определени двадесет и двама производители, които да бъдат потенциално използвани за аналог, в шест държави, а именно Аржентина, Бразилия, Япония, Мексико, Украйна и САЩ и им бяха изпратени въпросници.
 (20)
 Бяха получени отговори на въпросника от един китайски производител износител, трима производители от страната аналог от САЩ, шестимата включени в извадката производители от Съюза, един вносител и от трима ползватели.
 (21)
 Бяха извършени проверки на място в обектите на следните дружества:
 а)
 производител износител в КНР
 —
 Shandong Luxing Steel Pipe Co., Ltd., КНР
 б)
 производители от Съюза
 —
 Arcelor Mittal Tubular Products Ostrava AS, Чешка република,
 —
 Benteler Deutschland GmbH, Германия
 —
 Tenaris-Dalmine SpA, Италия
 —
 TMK-ARTROM, Румъния
 —
 Vallourec Tubes France, Франция
 —
 Železiarne Podbrezová, Словашка република
 в)
 вносител
 —
 Handelsonderneming Jan van Meever B.V, Нидерландия
 г)
 производители в страната аналог
 —
 IPSCO Tubulars Inc. DBA TMK IPSCO, САЩ
 —
 Vallourec Star, L.P., САЩ
 —
 ArcelorMittal Tubular Products, САЩ
 5. Разследван период в рамките на преразглеждането и разглеждан период
 (22)
 Разследването на вероятността от продължаване или повтаряне на дъмпинга обхвана периода от 1 юли 2013 г. до 30 юни 2014 г. („разследваният период в рамките на преразглеждането“). Прегледът на тенденциите от значение за оценката на вероятността от продължаване или повтаряне на вредата обхвана периода от 1 януари 2011 г. до края на разследвания период в рамките на преразглеждането („разглежданият период“).
 6. Оповестяване
 (23)
 Всички заинтересовани страни бяха уведомени за съществените факти и съображения, въз основа на които се предвиждаше да бъдат запазени действащите антидъмпингови мерки. На страните беше предоставен и срок, в който да представят коментарите си след това оповестяване. Само заявителят предостави своите коментари след оповестяването.
 Б. РАЗГЛЕЖДАН ПРОДУКТ И СХОДЕН ПРОДУКТ
 1. Разглеждан продукт
 (24)
 Разглежданият продукт е същият като в първоначалното разследване, както е посочено в съображение 1, т.е. безшевни тръби от желязо или стомана, с кръгло напречно сечение, с максимален външен диаметър 406,4 mm и максимална стойност на въглеродния еквивалент (CEV) 0,86 съгласно приетите от Международния институт по заваряване (IIW) формула и химичен анализ (9), с произход от КНР, понастоящем класирани в кодове по КН 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 20, ex 7304 31 80, ex 7304 39 10, ex 7304 39 52, ex 7304 39 58, ex 7304 39 92, ex 7304 39 93, ex 7304 51 81, ex 7304 51 89, ex 7304 59 10, ex 7304 59 92 и ex 7304 59 93.
 2. Сходен продукт
 (25)
 При разследването се установи, че следните продукти притежават едни и същи основни физически и химически характеристики, както и една и съща основна употреба:
 —
 разглежданият продукт;
 —
 продуктът, произвеждан и продаван на вътрешния пазар в САЩ, която бе използвана като страна аналог, и
 —
 продуктът, произвеждан


text:
и продаван в Съюза от промишлеността на Съюза.
 (26)
 Комисията стигна до заключението, че тези продукти са сходни продукти по смисъла на член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРЕНИЕ НА ДЪМПИНГА
 1. Предварителни бележки
 (27)
 В съответствие с член 11, параграф 2 от основния регламент бе проучено дали се извършва дъмпинг и дали изтичането на срока на действие на съществуващите мерки има вероятност да доведе до продължаване или повтаряне на дъмпинга.
 (28)
 Както е посочено по-горе, трима китайски производители износители заявиха интереса си след започването на процедурата и получиха въпросници. Само един от тях обаче изпрати отговор. Делът на съдействащия производител износител представлява повече от 25 % от китайския внос в Съюза и този внос бе сметнат за представителен за общия внос от КНР в Съюза. Поради тази причина констатациите във връзка с вероятността от продължаване или повторение на дъмпинга, изложени по-долу, се основават на данните, предоставени от съдействащия производител износител.
 2. Дъмпинг по време на разследвания период в рамките на преразглеждането
 2.1. Страна аналог
 (29)
 В съответствие с член 2, параграф 7, буква а) от основния регламент нормалната стойност се определя въз основа на цената или на конструираната стойност в трета страна с пазарна икономика. За тази цел трябваше да бъде избрана трета страна с пазарна икономика („страна аналог“).
 (30)
 Комисията уведоми заинтересованите страни, че в известието за започване, както при първоначалното разследване, е предвидено използването на САЩ като възможна страна аналог и прикани страните да представят коментари. Не бяха получени коментари.
 (31)
 Въпреки това Комисията се свърза с редица други потенциални страни аналог (Аржентина, Бразилия, Индия, Япония, Република Корея, Мексико, Руската федерация и Украйна) с молба за сътрудничество и предоставяне на информация.
 (32)
 Трима производители от САЩ оказаха съдействие и изпратиха отговори на въпросника.
 (33)
 Нивото на конкуренция на пазара на САЩ беше счетено за високо, с голям брой производители, продаващи на вътрешния пазар и със значителни равнища на внос (въпреки действащите антидъмпингови мита срещу КНР). Количествата, продавани на пазара на САЩ, бяха значителни и той е съпоставим с китайския пазар също така по отношение на продуктовия обхват. Освен това използваните от сътрудничещите производители в страната аналог суровини и производствен процес на бяха счетени за подобни на тези на китайския пазар. Поради това и с оглед на оказаното сътрудничество, САЩ бяха счетени за подходяща страна аналог по смисъла на член 2, параграф 7, буква а) от основния регламент.
 2.2. Нормална стойност
 (34)
 Информацията, получена от съдействащите производители в САЩ, беше използвана като основа за определяне на нормалната стойност, приложима по отношение на производителите износители от Китай.
 (35)
 В съответствие с член 2, параграф 2 от основния регламент Комисията първо провери дали общият обем на продажбите на вътрешния пазар за оказалия съдействие производител в САЩ е бил представителен през разследвания период в рамките на преразглеждането. Продажбите на вътрешния пазар се считат за представителни, ако общият обем на продажбите на вътрешния пазар на сходния продукт към независими клиенти на вътрешния пазар представлява най-малко 5 % от общия обем на продажбите на разглеждания продукт за


text:
износ от Китай за Съюза през разследвания период в рамките на преразглеждането. На тази основа продажбите на вътрешния пазар в САЩ бяха счетени за представителни.
 (36)
 След това Комисията провери дали продажбите на вътрешния пазар на сходния продукт могат да се считат за извършени при обичайни търговски условия в съответствие с член 2, параграф 4 от основния регламент. Проверката беше извършена чрез установяване на дела на рентабилните продажби на въпросния вид на продукта на независими клиенти. Във случаите, в които имаше достатъчен обем продажби на вътрешния пазар на даден вид на продукта, извършени при обичайни търговски условия, нормалната стойност се основаваше на действителната цена на вътрешния пазар, изчислена като среднопретеглена стойност на всички продажби на вътрешния пазар на въпросния вид на продукта, извършени по време на ПРП.
 (37)
 За онези видове на продукта, при които повече от 80 % от обема на продажбите на вътрешния пазар са били на стойност, по-висока от тяхната себестойност, а среднопретеглената продажна цена на съответния вид е била равна или по-висока от производствените разходи за единица продукция, нормалната стойност за всеки вид на продукта бе изчислена като среднопретеглената стойност на действителните цени на вътрешния пазар при всички продажби на въпросния вид на продукта, независимо дали са били рентабилни или не.
 (38)
 Когато обемът на рентабилните продажби на даден вид на продукта е представлявал 80 % или по-малко от общия обем на продажбите на този вид или когато среднопретеглената цена на съответния вид е била по-ниска от разходите за производство на единица продукция, нормалната стойност бе основана на действителната цена на вътрешния пазар, изчислена като среднопретеглена стойност само на рентабилните продажби на вътрешния пазар на този вид през разследвания период в рамките на преразглеждането.
 2.3. Експортна цена
 (39)
 Съдействащият производител износител е изнасял за Съюза директно за независими клиенти. Експортната цена е била действително платената или подлежаща на плащане цена за продукта, предмет на преразглеждането, когато той се е изнасял за Съюза, в съответствие с член 2, параграф 8 от основния регламент.
 2.4. Сравнение
 (40)
 Комисията сравни нормалната стойност и експортната цена на базата на цена франко завода. Когато това бе обосновано от необходимостта да се направи обективно сравнение, експортната цена и нормалната стойност бяха коригирани с оглед на разликите, отразяващи се върху цените и тяхната съпоставимост, в съответствие с член 2, параграф 10 от основния регламент. Бяха направени корекции за транспортните разходи (вътрешен и презокеански транспорт), застрахователните разходи, банковите такси и комисионите.
 2.5. Дъмпингов марж
 (41)
 За съдействащите производители износители Комисията сравни среднопретеглената нормална стойност за всеки вид на сходния продукт в страната аналог със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент. Въз основа на това среднопретегленият дъмпингов марж за съдействащите производители износители, изразен като процент от цената CIF (стойност, застраховка и навло) на границата на Съюза без платено мито, беше 158,3 %.
 3. Перспективи пред вноса, ако мерките бъдат отменени
 (42)
 Комисията анализира дали съществува вероятност от продължаване на дъмпинга, ако срокът на действие на мерките изтече. Бяха анализирани следните


text:
елементи: експортната цена за други местоназначения, производственият капацитет и свободният капацитет в КНР, както и привлекателността на пазара на Съюза.
 3.1. Износ от Китай за други местоназначения
 (43)
 Съгласно китайската база със статистически данни относно износа китайският износ на безшевни тръби по целия свят (124 държави с изключение на Съюза) възлиза на 4,6 млн. тона през 2013 г. Цените са варирали между 400 EUR/тон и 4 500 EUR/тон. Вносът от КНР за Съюза е възлизал на 68 000 тона през разследвания период в рамките на преразглеждането, със средна цена под 700 EUR/тон (по данни на Евростат). Комисията счита, че тези значителни разлики в цените не позволяват да се направи категорично заключение по отношение на китайските експортни цени за други трети страни. Въпреки това, при разследването се установи, че средната експортна цена на съдействащия производител износител от КНР за трети пазари (Чили, Иран, Корея, Обединените арабски емирства и Турция) е по-ниска от средната експортна цена от Китай за Съюза. Освен това изнесените количества и цените, на които са продавали китайските производители износители на някои важни експортни пазари като Съюза, Канада, САЩ, Колумбия, Бразилия, Мексико, Русия, Беларус и Казахстан, са засегнати от съществуващите мерки, например антидъмпингови мита или гаранции.
 3.2. Производствен капацитет и свободен производствен капацитет в Китай
 (44)
 При разследването беше установено, че производственият капацитет на КНР е нараснал значително от първоначалното разследване насам. Публично достъпните данни, събрани по време на проверката на място, показват производствен капацитет в размер на 32 млн. тона (10). Данните, предоставени от заявителя, сочат още по-високи равнища на производствения капацитета, достигащи до 43 млн. тона. И двата източника потвърждават, че от първоначалното разследване насам производственият капацитет на китайските производители е нараснал значително, а именно с най-малко 60 %.
 (45)
 Цялата събрана информация потвърждава съществуването на свръхкапацитет на китайската промишленост. Не беше представена информация, че вътрешното потребление в КНР ще се увеличи през следващите години в достатъчно голям процент, за да може да бъде усвоен съществуващият производствен свръхкапацитет в КНР.
 (46)
 Разследването установи, че през разследвания период в рамките на преразглеждането производството в КНР е било от порядъка на 30 млн. тона, в резултат на което са били налице най-малко 2 млн. тона свободен капацитет. Този свободен капацитет представлява повече от 100 % от потреблението на Съюза през разследвания период в рамките на преразглеждането и затова беше счетен за значителен. Поради това е налице съществен свободен производствен капацитет в КНР, който, предвид заключенията по отношение на привлекателността на пазара на Съюза и на трудностите да бъде усвоен от вътрешния пазар, ако не бъдат наложени мерки, вероятно ще бъде използван, за да се увеличи обемът на износа към пазара на Съюза.
 3.3. Привлекателност на пазара на Съюза
 (47)
 Според Евростат вносът от КНР в Съюза първо е намалял от над 78 000 тона през 2011 г. до над 47 000 тона през 2012 г., преди да се повиши отново до почти 68 000 тона през разследвания период в рамките на преразглеждането. Намаляването на вноса през 2012 г. съвпадна със свиването на търсенето на пазара на Съюза. Въпреки че


text:
свиването на търсенето е продължило през разследвания период в рамките на преразглеждането, обемът на вноса е нараснал, което е намерило отражение в увеличаването на пазарния дял на китайския внос, който е достигнал 3,6 % през разследвания период в рамките на преразглеждането.
 (48)
 Както е посочено в съображение 41, вносът от КНР е бил дъмпингов през разследвания период в рамките на преразглеждането, докато мерките са били все още в сила. Установеният дъмпингов марж е дори значително по-висок от дъмпинговия марж, установен по време на първоначалното разследване. Щом този внос е продължил да бъде дъмпингов при наличието на мерки, тогава няма причина да се смята, че при липса на мерки, цените на вноса от КНР ще се увеличат, а още по-малко до равнище, което е достатъчно за отстраняване на дъмпинга.
 (49)
 Както бе упоменато в съображение 43, действащите мерки по отношение на китайския внос на безшевни тръби на редица важни експортни пазари за китайските производители износители значително ограничават възможността за разширяване или продължаване на китайския износ за тези пазари. В същото време бе установено, че експортните цени за Съюза на оказалия съдействие китайски производител износител са били по-високи от експортната му цена за трети пазари, което показва привлекателността на пазара на Съюза, въпреки действащите мита. Освен това беше доказано, че пазарът на Съюза би представлявал открита цел за значителна част от китайски свободен капацитет, който при липсата на антидъмпингови мерки най-вероятно ще бъде насочен към пазара на Съюза на дъмпингови цени.
 (50)
 Освен това преди налагането на действащите мерки през 2009 г. китайският износ за Съюза е възлизал на 542 840 тона, т.е. почти осем пъти повече отколкото през разследвания период в рамките на преразглеждането. Това показва, че пазарът на Съюза е привлекателен за китайския внос по отношение на обема на пазара и че е налице капацитет на пазара на Съюза да поеме увеличените обеми на вноса от КНР. Въведените антидъмпингови мита са попречили на китайски производители износители да увеличат обема на продажбите си за Съюза, които най-вероятно ще нараснат отново, ако се допусне отпадане на мерките, по-специално като се има предвид наличието на значителен свободен капацитет в КНР, както е посочено по-долу.
 (51)
 Освен това, макар и потреблението на китайския пазар да е нараснало значително след първоначалното разследване, е малко вероятно значителният свободен производствен капацитет на китайските производители да бъде усвоен на вътрешния пазар, както е обяснено в съображение 45.
 (52)
 Поради това, ако бъде позволено съществуващите мерки да отпаднат, китайските производители износители могат значително да увеличат износа си за пазара на Съюза на дъмпингови цени.
 3.4. Заключение относно вероятността от продължаване на дъмпинга
 (53)
 При разследването се установи, че през разследвания период в рамките на преразглеждането продажбите на китайски безшевни тръби на пазара на Съюза са били на дъмпингови цени. С оглед на значителния свободен капацитет в Китай (надвишаващ общото потребление на Съюза през разследвания период в рамките на преразглеждането) действащите мерки срещу вноса от Китай на пазари на други трети страни и привлекателността на пазара на Съюза, Комисията стигна до заключението, че има вероятност от продължаване на дъмпинга, ако


text:
мерките бъдат премахнати.
 Г. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРЕНИЕ НА ВРЕДАТА
 1. Определение за промишленост на Съюза и производство на Съюза
 (54)
 Промишлеността на Съюза не е претърпяла значими структурни промени в сравнение с първоначалното разследване. По време на разследвания период в рамките на преразглеждането сходният продукт е бил произвеждан от около 20 известни производители в Съюза. Те представляват промишлеността на Съюза по смисъла на член 4, параграф 1 от основния регламент.
 (55)
 Общото производство на Съюза през разследвания период в рамките на преразглеждането бе установено въз основа на информацията, получена от съдействащите производители от Съюза, както и на данните от заявителя.
 (56)
 Както е посочено в съображение 12 по-горе, поради големия брой производители от Съюза, беше подбрана извадка от шестима производители. Извадката се счита за представителна за промишлеността на Съюза, тъй като представлява около 60 % от общите продажби в Съюза.
 2. Потребление на Съюза
 (57)
 Комисията установи потреблението на Съюза, като взе предвид: i) обема на продажбите на промишлеността на Съюза на пазара на Съюза въз основа на данните, предоставени от заявителя; и ii) обема на вноса от трети страни въз основа на статистическите данни от Евростат. Заявителят събра и обедини данните за продажбите от шестнадесет производители от Съюза и изготви прогноза за данните за останалите.
 (58)
 На тази основа потреблението в Съюза се е променяло, както следва:
 Таблица 1
 Потребление на Съюза
 2011 г.
 2012 г.
 2013 г.
 Разследван период в рамките на преразглеждането
 Общо потребление на Съюза (в тонове)
 2 353 291
 2 058 262
 1 841 591
 1 904 410
 Индекс (2011 г. = 100)
 100
 87
 78
 81
 Източник: Евростат и данни, предоставени от заявителя.
 (59)
 През разглеждания период потреблението в Съюза е спаднало с 19 %. По-конкретно, на пазара на Съюза на продукта, предмет на преразглеждането, и на сходния продукт се е наблюдавал постоянен спад до 2013 г. (с 22 %), последван от леко подобрение през разследвания период в рамките на преразглеждането (с 3,4 %).
 (60)
 Низходящата тенденция в потреблението на Съюза може да бъде обяснена главно със свиването на търсенето от страна на строителството, промишлените отрасли и производство на електроенергия, които не успяха да достигнат равнищата от преди кризата, т.е. преди 2009 година.
 3. Внос от съответната страна
 3.1. Обем и пазарен дял на вноса от съответната страна
 Таблица 2
 Обем на вноса и пазарен дял
 Страна
 2011 г.
 2012 г.
 2013 г.
 Разследван период в рамките на преразглеждането
 КНР
 Обем (в тонове)
 78 153
 47 279
 55 777
 67 977
 Индекс
 100
 60
 71
 87
 Пазарен дял (в проценти)
 3,3
 2,3
 3
 3,6
 Източник: Евростат.
 (61)
 Обемът на вноса на разглеждания продукт от КНР в Съюза е намалял с 13 % по време на разглеждания период — от около 78 000 тона през 2011 г. на 68 000 тона през разследвания период в рамките на преразглеждането. Обемът на вноса от КНР е спаднал значително през 2012 г. (с 40 %), като е нараствал постоянно оттогава насам (с 18 % през 2013 г. в сравнение с 2012 г. и с 22 %


text:
през разследвания период в рамките на преразглеждането в сравнение с 2013 г.).
 (62)
 Вносът на продукта, предмет на преразглеждането, от КНР в Съюза е намалял в по-малка степен отколкото потреблението на Съюза, което е довело до незначително увеличение на пазарния дял на китайския внос от 3,3 % през 2011 г. на 3,6 % през разследвания период в рамките на преразглеждането. По-конкретно, пазарният дял е намалял до 2,3 % през 2012 г. и след това до 3 % и 3,6 % съответно през 2013 г. и периода на разследването.
 3.2. Цени на вноса от съответната страна
 (63)
 Таблицата по-долу показва средната цена на вноса от КНР:
 Таблица 3
 Цени на вноса
 Страна
 2011 г.
 2012 г.
 2013 г.
 Разследван период в рамките на преразглеждането
 КНР
 Средна цена (EUR/тон)
 801
 828
 747
 692
 Индекс
 100
 103
 93
 86
 Източник: Евростат.
 (64)
 Между 2011 г. и разследвания период в рамките на преразглеждането средната цена на вноса на продукта, предмет на преразглеждането, с произход от КНР е намаляла с 14 %, от 801 EUR/тон през 2011 г. на 692 EUR/тон през разследвания период в рамките на преразглеждането. По-конкретно, цената на китайския внос се е увеличила с 3 % през 2012 г., а след това е намаляла с повече от 16 % през разследвания период в рамките на преразглеждането. Средната цена на вноса на съдействащия производител износител е в същите граници като средните цени на вноса, предоставени от Евростат, и следва същата тенденция през разглеждания период.
 3.3. Подбиване на цените
 (65)
 Комисията определи подбиването на цените през разследвания период в рамките на преразглеждането, като сравни среднопретеглената продажна цена на включените в извадката производители от Съюза, начислявана за пазара на Съюза, коригирана до ниво франко завода, и средната цена на вноса от съответната страна до първия независим клиент на пазара на Съюза, установена на базата на стойност, застраховка и навло (CIF), въз основа на проверените данни от съдействащия китайски производител износител.
 (66)
 За изчисляването на подбиването на цените беше използвана информация от всички включени в извадка производители от Съюза през разследвания период в рамките на преразглеждането. Сравнението показа, че по време на разследвания период в рамките на преразглеждането среднопретегленият марж на подбиване на цените, изразен като процент от продажните цени на промишлеността на Съюза, е бил 28,4 %. В случай че бъде приспаднато антидъмпинговото мито в размер на 17,7 %, приложимо за съдействащия китайски производител износител, маржът на подбиване на цените възлиза на 39,2 %.
 4. Внос от трети страни
 (67)
 Обемът, пазарният дял и цените на вноса от други държави извън ЕС са се променяли, както следва:
 Таблица 4
 Внос от други трети страни
 Страна
 2011 г.
 2012 г.
 2013 г.
 Разследван период в рамките на преразглеждането
 Украйна
 Обем (в тонове)
 44 615
 39 168
 57 915
 59 656
 Индекс
 100
 88
 130
 134
 Пазарен дял (в проценти)
 1,9
 1,9
 3,1
 3,1
 Средна цена (EUR/тон)
 900
 898
 838
 776
 Индекс
 100
 100
 93
 86
 Япония
 Обем (в тонове)
 51 852
 47 163
 23 721
 21 426
 Индекс
 100
 91
 46
 41
 Пазарен дял (в проценти)


text:
2,2
 2,3
 1,3
 1,1
 Средна цена (EUR/тон)
 2 303
 2 303
 2 244
 2 330
 Индекс
 100
 110
 97
 101
 Беларус
 Обем (в тонове)
 33 614
 35 761
 28 380
 29 600
 Индекс
 100
 106
 84
 88
 Пазарен дял (в проценти)
 1,4
 1,7
 1,5
 1,6
 Средна цена (EUR/тон)
 849
 856
 803
 783
 Индекс
 100
 101
 95
 92
 Русия
 Обем (в тонове)
 19 018
 13 375
 7 154
 7 977
 Индекс
 100
 70
 38
 42
 Пазарен дял (в проценти)
 0,8
 0,6
 0,4
 0,4
 Средна цена (EUR/тон)
 1 065
 1 068
 1 021
 901
 Индекс
 100
 100
 96
 85
 Други трети страни
 Обем (в тонове)
 43 230
 54 977
 43 713
 56 509
 Индекс
 100
 127
 101
 131
 Пазарен дял (в проценти)
 2,6
 3,3
 2,8
 3,4
 Средна цена (EUR/тон)
 1 249
 1 659
 1 195
 1 327
 Индекс
 100
 133
 96
 106
 Източник: Евростат.
 (68)
 През разглеждания период обемът на вноса от Украйна се е увеличил с 34 %, достигайки 59 656 тона през разследвания период в рамките на преразглеждането, докато обемът на вноса от Япония, Русия и Беларус е намалял съответно с 59 %, 58 % и 12 %, възлизайки на 21 426 тона, 7 977 тона и 29 600 тона за същия период. Обемът на вноса от други трети страни се е увеличил с 31 % от 43 230 тона на 56 509 тона. По отношение на пазарния дял Украйна и други трети страни са представлявали приблизително 3 % от пазара на Съюза, а Япония и Беларус — съответно около 1 % и 2 %. Пазарният дял на Русия през разследвания период в рамките на преразглеждането е бил незначителен — 0,4 %
 (69)
 Цените на вноса от Украйна, Беларус и Русия показват низходяща тенденция по време на разглеждания период, докато цените на вноса от Япония и други трети страни отбелязват възходяща тенденция. През разследвания период в рамките на преразглеждането цената на вноса на безшевни тръби е около 780 EUR/тон за Беларус и Украйна, а за Япония и други трети страни е около 2 330 EUR/тон и 1 327 EUR/тон. Цената на вноса за Русия през разследвания период в рамките на преразглеждането е била около 900 EUR/тон. Към момента са в сила антидъмпингови мерки върху вноса на безшевни тръби с произход от Украйна и Русия.
 5. Икономическо състояние на промишлеността на Съюза
 5.1. Общи бележки
 (70)
 В съответствие с член 3, параграф 5 от основния регламент при проверката на въздействието на дъмпинговия внос върху промишлеността на Съюза бе направена оценка на всички икономически показатели, имащи отражение върху състоянието на промишлеността на Съюза през разглеждания период.
 (71)
 За анализа на вредата Комисията направи разграничение между макроикономическите и микроикономическите показатели за вредата. Комисията анализира макроикономическите показатели въз основа на информацията, предоставена от заявителя, която се състои от данни, отнасящи се до шестнадесет производители от Съюза, и прогнозни данни за останалите производители, както е посочено в съображение 57; данните се отнасят до всички известни производители от Съюза. Комисията оцени микроикономическите показатели въз основа на данните, свързани с включените в извадката производители от Съюза.
 (72)